Pirkanmaan poliisi valmistautuu häiriökäyttäytymiseen perjantai-iltana.

Poliisi vetoaa vanhempiin ja nuoriin väkivaltaisuuksien ennalta ehkäisemiseksi.­

Sisä-Suomen poliisilaitos tiedottaa, että nuorisojoukko suunnittelee poliisin tietojen mukaan joukkotappelua perjantai-illalle Tampereen keskustassa.

– Järjestettävän joukkotappelun tapahtumapaikasta, tarkasta ajasta tai tappeluun mahdollisesti osallistuvien henkilöiden henkilöllisyydestä tai määristä poliisilla ei ole tarkkaa tietoa, tiedotteessa sanotaan.

Poliisi puuttuu häiriökäyttäytymiseen. Tiedotteen mukaan puuttumiskynnys tulee olemaan tarvittaessa matala. Yleistä järjestystä ja turvallisuutta vaarantaviin tapahtumiin puututaan välittömästi.

Poliisi vetoaa vanhempiin ja nuoriin väkivaltaisuuksien ennalta ehkäisemiseksi.

IS tavoitti Pirkanmaan poliisin, mutta poliisi ei kerro lisätietoja aiheesta tällä hetkellä.

Jos tiedät tappelusta jotain, niin poliisi pyytää soittamaan Pirkanmaan alueen vihjepuhelimeen. Numero on 0800 90022. Numerossa on vastaaja, jonne voit jättää viestisi.

Vihjesähköpostit pyydetään toimittamaan osoitteeseen vihjeet.pirkanmaa@poliisi.fi.